title: Euroopan parlamentin ja neuvoston direktiivi 2009/76/EY, annettu 13 päivänä heinäkuuta 2009 , pyörillä varustettujen maatalous- ja metsätraktoreiden kuljettajalle kantautuvan äänen tasosta (kodifioitu toisinto) (ETA:n kannalta merkityksellinen teksti)

text:
               1.8.2009

               FI

               Euroopan unionin virallinen lehti

               L 201/18

      EUROOPAN PARLAMENTIN JA NEUVOSTON DIREKTIIVI 2009/76/EY,
   annettu 13 päivänä heinäkuuta 2009,
   pyörillä varustettujen maatalous- ja metsätraktoreiden kuljettajalle kantautuvan äänen tasosta
   (kodifioitu toisinto)
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Pyörillä varustettujen maatalous- ja metsätraktoreiden kuljettajalle kantautuvan äänen tasoa koskevan jäsenvaltioiden lainsäädännön lähentämisestä 29 päivänä maaliskuuta 1977 annettua neuvoston direktiiviä 77/311/ETY (3) on muutettu useita kertoja ja huomattavilta osin (4). Tämän takia mainittu direktiivi olisi selkeyden ja järkeistämisen vuoksi kodifioitava.

               (2)

               Direktiivi 77/311/ETY on eräs pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY, joka on korvattu maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä 26 päivänä toukokuuta 2003 annetulla Euroopan parlamentin ja neuvoston direktiivillä 2003/37/EY (5), säädettyyn EY-tyyppi-hyväksyntäjärjestelmään kuuluvista erityisdirektiiveistä, ja direktiivissä vahvistetaan maatalous- ja metsätraktoreiden suunnittelua ja rakennetta koskevat tekniset vaatimukset kuljettajalle kantautuvan äänen tason osalta. Näiden teknisten vaatimusten tarkoituksena on jäsenvaltioiden lainsäädännön lähentäminen siten, että direktiivissä 2003/37/EY säädettyä EY-tyyppihyväksyntämenettelyä voidaan soveltaa kaikkiin traktorityyppeihin. Sen vuoksi direktiivin 2003/37/EY maatalous- tai metsätraktoreita, niiden perävaunuja ja vedettäviä vaihdettavissa olevia koneita ja näihin ajoneuvoihin tarkoitettuja järjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin.

               (3)

               Tämä direktiivi ei saa vaikuttaa jäsenvaltioiden velvollisuuteen noudattaa liitteessä IV olevassa B osassa olevia määräaikoja, joiden kuluessa niiden on saatettava siinä mainitut direktiivit osaksi kansallista lainsäädäntöä ja sovellettava niitä,

         OVAT ANTANEET TÄMÄN DIREKTIIVIN:
   1 artikla
   1.   Tässä direktiivissä ’traktorilla’ (maatalous- ja metsätraktorilla) tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.
   2.   Tätä direktiiviä sovelletaan ainoastaan 1 kohdassa määriteltyihin traktoreihin, joissa on ilmarenkaat ja joiden suurin rakenteellinen nopeus on 6–40 km/h.
   2 artikla
   1.   Jäsenvaltiot eivät saa evätä traktorityypiltä EY-tyyppihyväksyntää tai kansallista tyyppihyväksyntää kuljettajan havaitsemaan äänitasoon liittyvistä syistä, jos tämä taso ei ole seuraavia raja-arvoja korkeampi:

               —

               90 dB (A) liitteen I mukaisesti,
               tai

               —

               86 dB (A) liitteen II mukaisesti.

         2.   Sellaisten ajoneuvojen osalta, jotka eivät ole tämän direktiivin vaatimusten mukaisia, ja tämän direktiivin kohteeseen liittyvin perustein:

               —

               jäsenvaltiot eivät saa antaa EY-tyyppihyväksyntää,

               —

               jäsenvaltiot saavat kieltäytyä antamasta kansallista tyyppihyväksyntää.

         3.   Sellaisten ajoneuvojen osalta, jotka eivät ole tämän direktiivin vaatimusten mukaisia, ja tämän direktiivin kohteeseen liittyvin perustein:

               —

               jäsenvaltioiden on katsottava, että direktiivin 2003/37/EY mukaisesti uusien ajoneuvojen mukana seuraavat vaatimustenmukaisuustodistukset eivät ole voimassa mainitun direktiivin 7 artiklan 1 kohdassa mainittuja tarkoituksia varten,

               —

               jäsenvaltiot saavat kieltää uusien ajoneuvojen rekisteröinnin, myynnin tai käyttöönoton.

         4.   Jäsenvaltiot eivät saa evätä traktorilta rekisteröintiä eivätkä kieltää traktorin myyntiä, käyttöönottoa tai käyttöä kuljettajan havaitsemaan äänitasoon liittyvistä syistä, jos tämä taso ei ole seuraavia raja-arvoja korkeampi:

               —

               90 dB (A) liitteen I mukaisesti,
               tai

               —

               86 dB (A) liitteen II mukaisesti.

         3 artikla
   Tässä direktiivissä ’ohjaamolla’ tarkoitetaan jäykistä osista rakennettua joko läpinäkyvää tai läpinäkymätöntä rakennelmaa, joka sulkee kuljettajan sisäänsä ja eristää hänet ulkomaailmasta, ja joka voidaan pitää pysyvästi suljettuna käytön aikana.
   4 artikla
   Jäsenvaltioiden on toteutettava tarvittavat toimenpiteet sen varmistamiseksi, ettei myyntiesitteissä eikä mainoksissa ole mitään, mikä viittaisi siihen, että traktoreissa olisi sellaisia kuljettajan havaitsemaan äänitasoon liittyviä ominaisuuksia, mitä niissä ei tosiasiassa ole.
   5 artikla
   Tarvittavat muutokset liitteiden I, II ja III säännösten mukauttamiseksi tekniikan kehitykseen hyväksytään direktiivin 2003/37/EY 20 artiklan 3 kohdassa tarkoitettua menettelyä noudattaen.
   6 artikla
   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   7 artikla
   Kumotaan direktiivi 77/311/ETY, sellaisena kuin se on muutettuna liitteessä IV olevassa A osassa mainituilla säädöksillä, sanotun kuitenkaan vaikuttamatta jäsenvaltioiden velvollisuuteen noudattaa liitteessä IV olevassa B osassa olevia määräaikoja, joiden kuluessa niiden on saatettava siinä mainitut direktiivit osaksi kansallista lainsäädäntöä ja sovellettava niitä.
   Viittauksia kumottuun direktiiviin pidetään viittauksina tähän direktiiviin liitteessä V olevan vastaavuustaulukon mukaisesti.
   8 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2010.
   9 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä heinäkuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         E. ERLANDSSON

      (1)  EUVL C 120, 16.5.2008, s. 15.

      (2)  Euroopan parlamentin lausunto, annettu 19. helmikuuta 2008 (ei vielä julkaistu virallisessa lehdessä), ja neuvoston päätös, tehty 25. kesäkuuta 2009.

      (3)  EYVL L 105, 28.4.1977, s. 1.

      (4)  Katso liitteessä IV oleva A osa.

      (5)  EUVL L 171, 9.7.2003, s. 1.

      LIITE I

         LAITTEET, OLOSUHTEET JA MITTAUSMENETELMÄ

      1.   MITTAYKSIKKÖ JA MITTAUSLAITTEET
      1.1   Mittayksikkö
      Äänitaso LA mitataan desibeleinä (dB)A-painotuksella ja ilmaistaan dB(A)-arvona.
      1.2   Mittauslaitteet
      Kuljettajan havaitsema äänitaso mitataan kansainvälisen sähköteknillisen komission julkaisun N:o 179/1965 ensimmäisessä painoksessa esitetyllä äänitasomittarilla.
      Jos saadaan vaihtelevia lukemia, on otettava suurimpien arvojen keskiarvo.
      2.   MITTAUSOLOSUHTEET
      Mittaukset suoritetaan seuraavissa olosuhteissa:

                  2.1

                  traktorin on oltava kuormaamaton, eli ilman lisävarusteita, mutta siinä on oltava jäähdytysnestettä, voiteluainetta, täysi tankillinen polttoainetta, työkalut ja kuljettaja. Kuljettajalla ei saa olla yllään epätavallisen paksuja vaatteita, huivia tai hattua. Traktorissa ei saa olla esineitä, jotka todennäköisesti vääristäisivät äänitasoa;

                  2.2

                  renkaat on täytettävä traktorin valmistajan suosittelemaan paineeseen saakka, moottorin, vaihteiston ja vetoakseleiden on oltava tavanomaisessa käyntilämpötilassa ja jäähdyttimen kaihtimet, jos asennettu, on pidettävä auki mittausten aikana;

                  2.3

                  lisälaite, jonka käyttövoimana toimii moottori tai jolla on oma virranlähde, kuten esimerkiksi tuulilasin pyyhkimet, lämminilmapuhallin tai voimanottolaite, ei saa olla toiminnassa mittauksia suoritettaessa, jos se mahdollisesti vaikuttaa äänitasoon; osien, jotka tavallisesti toimivat samanaikaisesti moottorin kanssa, kuten esimerkiksi moottorin jäähdytystuuletin, on oltava toiminnassa mittauksia suoritettaessa;

                  2.4

                  testiradan on sijaittava avoimella ja riittävän hiljaisella paikalla; se voi olla muodoltaan esimerkiksi säteeltään 50 metrin suuruinen avoin rata, jossa on säteeltään 20 metrin suuruinen, käytännöllisesti katsoen tasainen keskiosa, tai tasainen osa, jossa on yhtenäinen rata, jonka pinta on mahdollisimman tasainen ja jossa on mahdollisimman vähän uria. Radan on oltava mahdollisimman puhdas ja kuiva (sillä ei saa olla esim. soraa, lehtiä, lunta jne.). Kaltevat pinnat ja epätasaisuudet hyväksytään vain jos niiden aiheuttamat äänitason vaihtelut ovat mittauslaitteiden mittapoikkeamien rajoissa;

                  2.5

                  radan pinnan on oltava sellainen, ettei se aiheuta liiallista renkaista johtuvaa ääntä;

                  2.6

                  sään on oltava kaunis, kuiva ja vähätuulinen tai tuuleton.
                  Kuljettajan havaitseman tuulen tai muiden äänilähteiden aiheuttaman ympäristön äänitason on oltava vähintään 10 dB(A) vähemmän kuin traktorin äänitaso;

                  2.7

                  jos mittauksissa käytetään jotakin ajoneuvoa, sitä on hinattava tai ajettava riittävän kaukana traktorista häiriöiden välttämiseksi. Mittausten aikana ei saa olla mittauksia häiritseviä esineitä tai heijastavia pintoja 20 m:n matkalla testiradan kummallakaan puolella eikä alle 20 m:n päässä traktorin etu- tai takaosasta. Tämä edellytys voidaan katsoa täytetyksi, jos näistä aiheutuneet äänitason vaihtelut ovat mittapoikkeamien rajoissa; jos näin ei ole, mittaukset on lopetettava siksi aikaa, kun häiriö kestää;

                  2.8

                  kaikki tiettyyn sarjaan kuuluvat mittaukset on suoritettava samalla radalla.

            3.   MITTAUSMENETELMÄ

                  3.1

                  Mikrofonin on sijaittava 250 mm:n päässä istuimen keskitasosta sillä puolella, jossa havaitaan korkeampi äänitaso.
                  Mikrofonin äänikalvon on osoitettava eteenpäin ja mikrofonin keskiosan on oltava 790 mm liitteessä III kuvatun istuimen vertailupisteen yläpuolella ja 150 mm siitä eteenpäin. Mikrofonin liiallista tärinää on vältettävä.

                  3.2

                  Suurin äänitaso dB(A) määritetään seuraavasti:

                              3.2.1

                              kaikkien sellaisissa traktoreissa, joissa on umpinainen sarjavalmisteinen ohjaamon runkorakenne, olevien aukkojen (esim. ovet, ikkunat) on oltava kiinni mittausten alkusarjan aikana;

                                          3.2.1.1

                                          ne on pidettävä auki toisen mittaussarjan aikana, jos ne eivät avoimina vaaranna liikenneturvallisuutta, mutta laskettavat tai nostettavat tuulilasit on pidettävä suljettuina;

                              3.2.2

                              melu on mitattava käyttämällä äänitasomittarin hidasta vastetta kuormituksella, joka vastaa suurinta melua käytettäessä lähinnä 7,5 km/h nopeuden antavaa vaihdetta.
                              Säätimen säätövivun on oltava täysin auki. Aloitus tapahtuu ilman kuormitusta ja kuormitusta lisätään, kunnes päästään suurimpaan melutasoon. Kunkin kuormituksen lisäyksen jälkeen melutason on annettava vakaantua ennen mittauksen suorittamista;

                              3.2.3

                              melu on mitattava käyttämällä äänitasomittarin hidasta vastetta kuormituksella, joka vastaa suurinta melua muuta kuin 3.2.2 kohdassa tarkoitettua vaihdetta käytettäessä, jolloin kirjattu äänitaso on vähintään 1 dB(A) enemmän kuin 3.2.2 kohdassa tarkoitettua vaihdetta käytettäessä.
                              Säätimen säätövivun on oltava täysin auki. Aloitus tapahtuu ilman kuormitusta ja kuormitusta lisätään, kunnes päästään suurimpaan melutasoon. Kunkin kuormituksen lisäyksen jälkeen melutason on annettava vakaantua ennen mittauksen suorittamista;

                              3.2.4

                              melu on mitattava kuormaamattoman traktorin liikkuessa suurimmalla rakenteen mukaisella nopeudella.

                  3.3

                  Testausselosteessa on esitettävä seuraavissa olosuhteissa suoritetut äänitason mittaukset:

                              3.3.1

                              7,5 km/h nopeuden antavaa vaihdetta käyttämällä;

                              3.3.2

                              mitä tahansa vaihdetta käyttämällä, jos 3.2.3 kohdassa tarkoitetut ehdot täyttyvät;

                              3.3.3

                              suurimmalla rakenteen mukaisella nopeudella.

            4.   ARVIOINTIPERUSTEET
      Edellä 3.2.1, 3.2.2, 3.2.3 ja 3.2.4 kohdassa esitetyt mittaukset eivät saa ylittää 2 artiklassa vahvistettuja arvoja.

      LIITE II

         LAITTEET, OLOSUHTEET JA MITTAUSMENETELMÄ

      1.   MITTAYKSIKKÖ JA MITTAUSLAITTEET
      1.1   Mittayksikkö
      Äänitaso LA mitataan desibeleinä (dB)A-painotuksella ja ilmaistaan dB(A)-arvona.
      1.2   Mittauslaitteet
      Kuljettajan havaitsema äänitaso mitataan kansainvälisen sähköteknillisen komission julkaisun N:o 179/1965 ensimmäisessä painoksessa esitetyllä äänitasomittarilla.
      Jos saadaan vaihtelevia lukemia, on otettava suurimpien arvojen keskiarvo.
      2.   MITTAUSOLOSUHTEET
      Mittaukset suoritetaan seuraavissa olosuhteissa:

                  2.1

                  traktorin on oltava kuormaamaton, ilman lisävarusteita, mutta siinä on oltava jäähdytysnestettä, voiteluainetta, täysi tankillinen polttoainetta, työkalut ja kuljettaja. Kuljettajalla ei saa olla yllään epätavallisen paksuja vaatteita, huivia tai hattua. Traktorissa ei saa olla esineitä, jotka todennäköisesti vääristäisivät äänitasoa;

                  2.2

                  renkaat on täytettävä traktorin valmistajan suosittelemaan paineeseen saakka, moottorin, vaihteiston ja vetoakseleiden on oltava tavanomaisessa käyntilämpötilassa ja jos moottorissa on tuuletusaukkoja, niiden on oltava täysin auki mittausten aikana;

                  2.3

                  lisälaite, jonka käyttövoimana toimii moottori tai jolla on oma virranlähde, kuten esimerkiksi tuulilasin pyyhkimet, lämminilmapuhallin tai voimanottolaite, ei saa olla toiminnassa mittauksia suoritettaessa, jos se mahdollisesti vaikuttaa äänitasoon; osien, jotka tavallisesti toimivat samanaikaisesti moottorin kanssa, kuten esimerkiksi moottorin jäähdytystuuletin, on oltava toiminnassa mittauksia suoritettaessa;

                  2.4

                  testiradan on sijaittava avoimella ja riittävän hiljaisella paikalla; se voi olla muodoltaan esimerkiksi säteeltään 50 metrin suuruinen avoin rata, jossa on säteeltään 20 metrin suuruinen, käytännöllisesti katsoen tasainen keskiosa, tai tasainen osa, jossa on yhtenäinen rata, jonka pinta on mahdollisimman tasainen ja jossa on mahdollisimman vähän uria. Radan on oltava mahdollisimman puhdas ja kuiva (sillä ei saa olla esim. soraa, lehtiä, lunta jne.). Kaltevat pinnat ja epätasaisuudet hyväksytään vain jos niiden aiheuttamat äänitason vaihtelut ovat mittauslaitteiden mittapoikkeamien rajoissa;

                  2.5

                  radan pinnan on oltava sellainen, ettei se aiheuta liiallista renkaista johtuvaa ääntä;

                  2.6

                  sään on oltava kaunis, kuiva ja vähätuulinen tai tuuleton.
                  Kuljettajan havaitseman tuulen tai muiden äänilähteiden aiheuttaman ympäristön äänitason on oltava vähintään 10 dB(A) vähemmän kuin traktorin äänitaso;

                  2.7

                  jos mittauksissa käytetään jotakin ajoneuvoa, sitä on hinattava tai ajettava riittävän kaukana traktorista häiriöiden välttämiseksi. Mittausten aikana ei saa olla mittauksia häiritseviä esineitä tai heijastavia pintoja 20 m:n matkalla testiradan kummallakaan puolella eikä alle 20 m:n päässä traktorin etu- tai takaosasta. Tämä edellytys voidaan katsoa täytetyksi, jos näistä aiheutuneet äänitason vaihtelut ovat mittapoikkeamien rajoissa; jos näin ei ole, mittaukset on lopetettava siksi aikaa, kun häiriö kestää;

                  2.8

                  kaikki tiettyyn sarjaan kuuluvat mittaukset on suoritettava samalla radalla.

            3.   MITTAUSMENETELMÄ

                  3.1

                  Mikrofonin on sijaittava 250 mm:n päässä istuimen keskitasosta sillä puolella, jossa havaitaan korkeampi äänitaso.
                  Mikrofonin äänikalvon on osoitettava eteenpäin ja mikrofonin keskiosan on oltava 790 mm liitteessä III kuvatun istuimen vertailupisteen yläpuolella ja 150 mm siitä eteenpäin. Mikrofonin liiallista tärinää on vältettävä.

                  3.2

                  Äänitaso dB(A) määritetään seuraavasti:

                              3.2.1

                              traktorin on kuljettava rataosuutta pitkin samalla testinopeudella vähintään kolme kertaa vähintään 10 sekunnin ajan;

                              3.2.2

                              kaikkien sellaisissa traktoreissa, joissa on umpinainen sarjavalmisteinen ohjaamon runkorakenne, olevien aukkojen (esim. ovet, ikkunat) on oltava kiinni mittausten alkusarjan aikana;

                                          3.2.2.1

                                          ne on pidettävä auki toisen mittaussarjan aikana, jos ne eivät avoimina vaaranna liikenneturvallisuutta, mutta laskettavat tai nostettavat tuulilasit on pidettävä suljettuina;

                              3.2.3

                              melu on mitattava suurimmalla rpm-nopeudella käyttämällä äänitasomittarin hidasta vastetta, siis lähinnä 7,5 km/h nopeuden antavaa vaihdetta käyttäen. Traktorin on oltava kuormaamaton mittauksia suoritettaessa.

            4.   ARVIOINTIPERUSTEET
      Edellä 3.2.2 ja 3.2.3 kohdassa esitetyt mittaukset eivät saa ylittää 2 artiklassa vahvistettuja arvoja.

      LIITE III

         ISTUIMEN VERTAILUPISTEEN MÄÄRITYS

      1.   MÄÄRITELMÄ

                  1.1

                  Istuimen vertailupiste S on se istuimen pitkittäisellä keskitasolla sijaitseva piste, jossa alemman selkänojan tangentiaalitaso ja vaakataso leikkaavat toisensa. Tämä vaakataso leikkaa istuinkaukalon levyn alemman pinnan 150 mm vertailupisteen edessä.

            2.   ISTUIMEN VERTAILUPISTEEN MÄÄRITYS

                  2.1

                  Vertailupiste saadaan käyttämällä tämän liitteen lisäyksen kuvissa 1 ja 2 esitettyä laitetta, jonka avulla on mahdollista jäljitellä istuimella olevan ihmisen aiheuttamaa kuormitusta.

                  2.2

                  Istuimen on oltava pystysäätöä varten annetun liikkuma-alan keskipisteessä, kun tämä säätö on vaakatason säädöstä riippumaton. Liitteissä I ja II olevassa 3 jaksossa tarkoitetun mikrofonin sijainnin määrittämiseksi istuimen on oltava vaakatason säätöalueen keskipisteessä tai mahdollisimman lähellä sitä.

            3.   LAITTEEN KUVAUS

                  3.1

                  Edellä 2.1 kohdassa tarkoitettu laite koostuu istuinkaukalon levystä ja kahdesta selkänojan levystä.

                  3.2

                  Alempi selkänojan levy liitetään lonkkien A ja lantion B kohdalta, ja liitoksen B korkeutta voidaan säädellä (ks. kuva 2).

            4.   LAITTEEN ASENTAMINEN
      Laite asennetaan seuraavasti:

                  4.1

                  laite asetetaan istuimelle,

                  4.2

                  sitä kuormitetaan sitten 550 N voimalla pisteessä, joka sijaitsee 50 mm liitoksen A edessä, ja kahta selkänojan levyä painetaan kevyesti tangentin suuntaisesti selkänojaa vasten;

                  4.3

                  jos ei ole mahdollista määrittää selkänojan alaosan tarkkaa tangenttia, alempaa pystysuorassa olevaa selkänojan levyä painetaan kevyesti selkänojaa vasten;

                  4.4

                  kun kyseessä ovat istuimet, joiden jousitus on säädettävissä kuljettajan painon mukaan, jousitus on asetettava siten, että istuin on pisteessä, joka on yhtä kaukana kummastakin ääriasennostaan.

         Lisäys

      LIITE IV
      A   OSA

         Kumottu direktiivi ja luettelo sen myöhemmistä muutoksista

      (7 artiklassa tarkoitettu)

                  Neuvoston direktiivi 77/311/ETY
                  (EYVL L 105, 28.4.1977, s. 1)

                  Neuvoston direktiivi 82/890/ETY
                  (EYVL L 378, 31.12.1982, s. 45)

                  Vain siltä osin kuin on kyse 1 artiklan 1 kohdassa direktiiviin 77/311/ETY tehdyistä viittauksista

                  Euroopan parlamentin ja neuvoston direktiivi 97/54/EY
                  (EYVL L 277, 10.10.1997, s. 24)

                  Vain siltä osin kuin on kyse 1 artiklan ensimmäisessä luetelmakohdassa direktiiviin 77/311/ETY tehdyistä viittauksista

                  Komission päätös 96/627/EY
                  (EYVL L 282, 1.11.1996, s. 72)

                  Komission päätös 2000/63/EY
                  (EYVL L 22, 27.1.2000, s. 66)

                  Komission direktiivi 2006/26/EY
                  (EUVL L 65, 7.3.2006, s. 22)

                  Vain 2 artikla ja liite II

            B   OSA

         Osaksi kansallista lainsäädäntöä saattamista ja soveltamista koskevat määräajat

      (7 artiklassa tarkoitettu)

                  Säädös

                  Määräpäivä, joka koskee saattamista osaksi kansallista lainsäädäntöä

                  Soveltamispäivä

                  77/311/ETY

                  1 päivä lokakuuta 1978

                  —

                  82/890/ETY

                  22 päivä kesäkuuta 1984

                  —

                  97/54/EY

                  22 päivä syyskuuta 1998

                  23 päivä syyskuuta 1998

                  96/627/EY

                  29 päivä syyskuuta 1999

                  —

                  2000/63/EY

                  30 päivä syyskuuta 2001

                  —

                  2006/26/EY

                  31 päivä joulukuuta 2006 (1)

                  —

         (1)  Direktiivin 2006/26/EY 5 artiklan mukaisesti:

         ”1.   Alkaen 1 päivästä tammikuuta 2007 sellaisten ajoneuvojen osalta, jotka ovat direktiivien 74/151/ETY, 78/933/ETY, 77/311/ETY ja 89/173/ETY, sellaisina kuin ne ovat muutettuina tällä direktiivillä, vaatimusten mukaisia, jäsenvaltiot eivät saa kyseisen direktiivin kohteeseen liittyvin perustein:

                     a)

                     kieltäytyä antamasta EY-tyyppihyväksyntää tai kansallista tyyppihyväksyntää;

                     b)

                     estää tällaisten ajoneuvojen myyntiä, rekisteröintiä tai liikkeelle laskemista.

               2.   Alkaen 1 päivästä heinäkuuta 2007, sellaisten ajoneuvojen osalta, jotka eivät ole direktiivien 74/151/ETY, 78/933/ETY, 77/311/ETY ja 89/173/ETY, sellaisina kuin ne ovat muutettuina tällä direktiivillä, vaatimusten mukaisia, ja kyseisen direktiivin kohteeseen liittyvin perustein:

                     a)

                     jäsenvaltiot eivät enää saa antaa EY-tyyppihyväksyntää;

                     b)

                     jäsenvaltiot saavat kieltäytyä antamasta kansallista tyyppihyväksyntää.

               3.   Alkaen 1 päivästä heinäkuuta 2009, sellaisten ajoneuvojen osalta, jotka eivät ole direktiivien 74/151/ETY, 78/933/ETY, 77/311/ETY ja 89/173/ETY, sellaisina kuin ne ovat muutettuina tällä direktiivillä, vaatimusten mukaisia, ja kyseisen direktiivin kohteeseen liittyvin perustein:

                     a)

                     jäsenvaltioiden on katsottava, että direktiivin 2003/37/EY mukaisesti uusien ajoneuvojen mukana seuraavat vaatimustenmukaisuustodistukset eivät ole enää voimassa 7 artiklan 1 kohdassa mainittuja tarkoituksia varten;

                     b)

                     jäsenvaltiot saavat kieltää uusien ajoneuvojen rekisteröinnin, myynnin tai käyttöönoton.”

      LIITE V

         Vastaavuustaulukko

                  Direktiivi 77/311/ETY

                  Direktiivi 2006/26/EY

                  Tämä direktiivi

                  1 artikla

                  1 artikla

                  2 artiklan 1 kohdan ensimmäinen alakohta

                  2 artiklan 1 ja 4 kohta

                  2 artiklan 1 kohdan toinen alakohta

                  —

                  2 artiklan 2 kohta

                  —

                  5 artiklan 2 kohta

                  2 artiklan 2 kohta

                  5 artiklan 3 kohta

                  2 artiklan 3 kohta

                  3, 4 ja 5 artikla

                  3, 4 ja 5 artikla

                  6 artiklan 1 kohta

                  —

                  6 artiklan 2 kohta

                  6 artikla

                  —

                  7 artikla

                  —

                  8 artikla

                  7 artikla

                  9 artikla

                  Liite I

                  Liite I

                  Liite II

                  Liite II

                  Liite III

                  Liite III

                  —

                  Liite IV

                  —

                  Liite V


title: Euroopan parlamentin ja neuvoston direktiivi 2009/68/EY, annettu 13 päivänä heinäkuuta 2009 , pyörillä varustettujen maatalous- ja metsätraktoreiden valaisimien ja merkkivalolaitteiden osan tyyppihyväksynnästä (kodifioitu toisinto) (ETA:n kannalta merkityksellinen teksti)

text:
               5.8.2009

               FI

               Euroopan unionin virallinen lehti

               L 203/52

      EUROOPAN PARLAMENTIN JA NEUVOSTON DIREKTIIVI 2009/68/EY,
   annettu 13 päivänä heinäkuuta 2009,
   pyörillä varustettujen maatalous- ja metsätraktoreiden valaisimien ja merkkivalolaitteiden osan tyyppihyväksynnästä
   (kodifioitu toisinto)
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Pyörillä varustettujen maatalous- ja metsätraktoreiden valaisimien ja merkkivalolaitteiden osan tyyppihyväksyntää koskevan jäsenvaltioiden lainsäädännön lähentämisestä 17 päivänä toukokuuta 1979 annettua neuvoston direktiiviä 79/532/ETY (3) on muutettu useita kertoja ja huomattavilta osin (4). Tämän takia mainittu direktiivi olisi selkeyden ja järkeistämisen vuoksi kodifioitava.

               (2)

               Direktiivi 79/532/ETY on eräs pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston d, joka on korvattu maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä 26 päivänä toukokuuta 2003 annetulla Euroopan parlamentin ja neuvoston direktiivillä 2003/37/EY (5), säädettyyn EY-tyyppihyväksyntäjärjestelmään kuuluva erityisdirektiivi, ja siinä vahvistetaan maatalous- ja metsätraktoreiden suunnittelua ja rakennetta koskevat tekniset vaatimukset valaisimien ja merkkivalolaitteiden osalta. Näiden teknisten vaatimusten tarkoituksena on jäsenvaltioiden lainsäädännön lähentäminen siten, että direktiivissä 2003/37/EY säädettyä EY-tyyppihyväksyntämenettelyä voidaan soveltaa kaikkiin traktorityyppeihin. Sen vuoksi direktiivin 2003/37/EY maatalous- tai metsätraktoreita, niiden perävaunuja ja vedettäviä vaihdettavissa olevia koneita ja näihin ajoneuvoihin tarkoitettuja järjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin.

               (3)

               Pyörillä varustettujen maatalous- ja metsätraktoreiden valaisimien ja merkkivalolaitteiden asennuksesta 13 päivänä heinäkuuta 2009 annetussa Euroopan parlamentin ja neuvoston direktiivissä 2009/61/EY (6) annettiin yhteiset vaatimukset pyörillä varustettujen maatalous- ja metsätraktoreiden valaisimien ja merkkivalolaitteiden asennuksesta. Näiden valaisimien ja merkkivalolaitteiden ominaisuudet ovat samat kuin moottoriajoneuvoihin asennettujen. Tämän vuoksi laitteita, jotka ovat saaneet osan EY-tyyppihyväksyntämerkin moottoriajoneuvojen ja niiden perävaunujen EY-tyyppihyväksynnästä annettujen asiaa koskevien direktiivien mukaisesti, voidaan käyttää myös traktoreissa.

               (4)

               Tämä direktiivi ei saa vaikuttaa jäsenvaltioiden velvollisuuteen noudattaa liitteessä II olevassa B osassa olevia määräaikoja, joiden kuluessa niiden on saatettava direktiivit osaksi kansallista lainsäädäntöä ja sovellettava niitä,

         OVAT ANTANEET TÄMÄN DIREKTIIVIN:
   1 artikla
   1.   Tässä direktiivissä ’maatalous- ja metsätraktorilla’ tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.
   2.   Tätä direktiiviä sovelletaan ainoastaan 1 kohdassa määriteltyihin traktoreihin, joissa on ilmarenkaat ja joiden suurin rakenteellinen nopeus on 6–40 km/h.
   2 artikla
   Jäsenvaltio ei saa evätä traktorilta EY-tyyppihyväksyntää tai kansallista tyyppihyväksyntää seuraaviin lamppuihin, valaisimiin tai heijastimiin liittyvistä syistä, jos niissä on liitteessä I tarkoitettu osan EY-tyyppihyväksyntämerkki ja jos ne on asennettu direktiivissä 2009/61/EY säädettyjä vaatimuksia noudattaen:

               a)

               kauko- tai lähivalaisimina toimivat ajovalaisimet tai näiden valaisimien hehkulamput;

               b)

               äärivalaisimet;

               c)

               etuvalaisimet;

               d)

               takavalaisimet;

               e)

               jarruvalaisimet;

               f)

               suuntavalaisimet;

               g)

               heijastimet;

               h)

               takarekisterikilven valaisimet;

               i)

               etusumuvalaisimet ja näiden valaisimien hehkulamput;

               j)

               takasumuvalaisimet;

               k)

               peruutusvalaisimet;

               l)

               pysäköintivalaisimet.

         3 artikla
   Jäsenvaltio ei saa evätä traktorin rekisteröintiä tai kieltää sen myyntiä, laskemista liikkeelle tai käyttöä seuraaviin lamppuihin, valaisimiin tai heijastimiin liittyvistä syistä, jos niissä on liitteessä I tarkoitettu osan EY-tyyppihyväksyntämerkki ja jos ne on asennettu direktiivissä 2009/61/EY säädettyjä vaatimuksia noudattaen:

               a)

               kauko- tai lähivalaisimina toimivat ajovalaisimet tai näiden valaisimien hehkulamput;

               b)

               äärivalaisimet;

               c)

               etuvalaisimet;

               d)

               takavalaisimet;

               e)

               jarruvalaisimet;

               f)

               suuntavalaisimet;

               g)

               heijastimet;

               h)

               takarekisterikilven valaisimet;

               i)

               etusumuvalaisimet ja näiden valaisimien hehkulamput;

               j)

               takasumuvalaisimet;

               k)

               peruutusvalaisimet;

               l)

               pysäköintivalaisimet.

         4 artikla
   Tarvittavat muutokset liitteen I säännösten mukauttamiseksi tekniikan kehitykseen hyväksytään direktiivin 2003/37/EY 20 artiklan 3 kohdassa tarkoitettua menettelyä noudattaen.
   5 artikla
   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   6 artikla
   Kumotaan direktiivi 79/532/ETY, sellaisena kuin se on muutettuna liitteessä II olevassa A osassa mainituilla direktiiveillä, sanotun kuitenkaan vaikuttamatta jäsenvaltioiden velvollisuuteen noudattaa liitteessä II olevassa B osassa olevia määräaikoja, joiden kuluessa niiden on saatettava siinä mainitut direktiivit osaksi kansallista lainsäädäntöä ja sovellettava niitä.
   Viittauksia kumottuun direktiiviin pidetään viittauksina tähän direktiiviin liitteessä III olevan vastaavuustaulukon mukaisesti.
   7 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2010.
   8 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä heinäkuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         E. ERLANDSSON

      (1)  EUVL C 162, 25.6.2008, s. 40.

      (2)  Euroopan parlamentin lausunto, annettu 17. kesäkuuta 2008 (ei vielä julkaistu virallisessa lehdessä), ja neuvoston päätös, tehty 22. kesäkuuta 2009.

      (3)  EYVL L 145, 13.6.1979, s. 16.

      (4)  Katso liitteessä II oleva A osa.

      (5)  EUVL L 171, 9.7.2003, s. 1.

      (6)  Katso tämän virallisen lehden sivu 19.

      LIITE I

                  1.

                  Kauko- tai lähivalaisimina toimivat ajovalaisimet ja niiden hehkulamput:

                              Moottoriajoneuvojen kauko- tai lähivalaisimina toimivia ajovalaisimia sekä moottoriajoneuvojen ja niiden perävaunujen hyväksytyissä valaisinyksiköissä käytettäviä valonlähteitä (hehkulamput ja muut) koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/761/ETY (1) säädetään osan EY-tyyppihyväksyntämerkistä.

                              Direktiivin 76/761/ETY säännökset koskevat myös maatalous- ja metsätraktoreiden sekä kauko- että lähivalaisimiksi tarkoitettujen erikoisajovalaisinten, joiden halkaisija D on alle 160 mm, osan tyyppihyväksyntää seuraavin muutoksin:

                                          a)

                                          direktiivin 76/761/ETY liitteessä II–VI, VIII ja IX kussakin olevassa 2.1 kohdassa vahvistettuja vähimmäisvalaistusarvoja alennetaan suhteessa
                                          ((D – 45)/(160 – 45))2

                                          edellyttäen, ettei seuraavia ehdottomia alarajoja aliteta:

                                                      —

                                                      3 luksia joko kohdassa 75 R tai kohdassa 75 L,

                                                      —

                                                      5 luksia joko kohdassa 50 R tai kohdassa 50 L,

                                                      —

                                                      1,5 luksia alueella IV.

                                             Huomautus: Jos heijastimen näkyvä pinta ei ole pyöreä, halkaisija on sen ympyrän, jonka pinta-ala on sama kuin heijastimen näkyvä hyötypinta-ala, halkaisija.

                                          b)

                                          valaisimeen on direktiivin 76/761/ETY liitteessä I olevassa 5.2.3.5 kohdassa vahvistetun tunnuksen CR sijasta kiinnitetty käännetyn kolmion sisäpuolella oleva tunnus M.

                  2.

                  Äärivalaisimet, etu- ja takavalaisimet sekä jarruvalaisimet:
                  Moottoriajoneuvojen ja niiden perävaunujen äärivalaisimia, etuvalaisimia, takavalaisimia, jarruvalaisimia, huomiovalaisimia ja sivuvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/758/ETY (2) säädetään osan EY-tyyppihyväksyntämerkistä.

                  3.

                  Suuntavalaisimet:
                  Moottoriajoneuvojen ja niiden perävaunujen suuntavalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/759/ETY (3) säädetään osan EY-tyyppihyväksyntämerkistä.

                  4.

                  Heijastimet:
                  Moottoriajoneuvojen ja niiden perävaunujen heijastimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/757/ETY (4) säädetään osan EY-tyyppihyväksyntämerkistä.

                  5.

                  Takarekisterikilven valaisimet:
                  Moottoriajoneuvojen ja niiden perävaunujen takarekisterikilven valaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/760/ETY (5) säädetään osan EY-tyyppihyväksyntämerkistä.

                  6.

                  Etusumuvalaisimet:
                  Moottoriajoneuvojen etusumuvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/762/ETY (6) säädetään osan EY-tyyppihyväksyntämerkistä.

                  7.

                  Takasumuvalaisimet:
                  Moottoriajoneuvojen ja niiden perävaunujen takasumuvalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetussa neuvoston direktiivissä 77/538/ETY (7) säädetään osan EY-tyyppihyväksyntämerkistä.

                  8.

                  Peruutusvalaisimet:
                  Moottoriajoneuvojen ja niiden perävaunujen peruutusvalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetussa neuvoston direktiivissä 77/539/ETY (8) säädetään osan EY-tyyppihyväksyntämerkistä.

                  9.

                  Pysäköintivalaisimet:
                  Moottoriajoneuvojen pysäköintivalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetussa neuvoston direktiivissä 77/540/ETY (9) säädetään osan EY-tyyppihyväksyntämerkistä.

         (1)  EYVL L 262, 27.9.1976, s. 96.

         (2)  EYVL L 262, 27.9.1976, s. 54.

         (3)  EYVL L 262, 27.9.1976, s. 71.

         (4)  EYVL L 262, 27.9.1976, s. 32.

         (5)  EYVL L 262, 27.9.1976, s. 85.

         (6)  EYVL L 262, 27.9.1976, s. 122.

         (7)  EYVL L 220, 29.8.1977, s. 60.

         (8)  EYVL L 220, 29.8.1977, s. 72.

         (9)  EYVL L 220, 29.8.1977, s. 83.

      LIITE II
      A   OSA

         Kumottu direktiivi ja luettelo sen muutoksista

      (6 artiklassa tarkoitetut)

                  Neuvoston direktiivi 79/532/ETY
                  (EYVL L 145, 13.6.1979, s. 16)

                  Neuvoston direktiivi 82/890/ETY
                  (EYVL L 378, 31.12.1982, s. 45)

                  Ainostaan 1 artiklan 1 kohdassa direktiiviin 79/532/ETY tehdyn viittauksen osalta

                  Euroopan parlamentin ja neuvoston direktiivi 97/54/EY
                  (EYVL L 277, 10.10.1997, s. 24)

                  Ainoastaan 1 artiklan ensimmäisessä luetelmakohdassa direktiiviin 79/532/ETY tehdyn viittauksen osalta

            B   OSA

         Määräajat kansallisen lainsäädännön osaksi saattamiselle ja soveltamiselle

      (6 artiklassa tarkoitetut)

                  Direktiivi

                  Määräaika kansallisen lainsäädännön osaksi saattamiselle

                  Soveltamispäivä

                  79/532/ETY

                  21 päivä marraskuuta 1980

                  —

                  82/890/ETY

                  21 päivä kesäkuuta 1984

                  —

                  97/54/EY

                  22 päivä syyskuuta 1998

                  23 päivä syyskuuta 1998

      LIITE III

         VASTAAVUUSTAULUKKO

                  Direktiivi 79/532/ETY

                  Tämä direktiivi

                  1 artikla

                  1 artikla

                  2 artiklan johdantokappale ja loppukappale

                  2 artiklan johdantokappale

                  2 artiklan luetelmakohdat

                  2 artiklan a–l alakohta

                  3 artiklan johdantokappale ja loppukappale

                  3 artiklan johdantokappale

                  3 artiklan luetelmakohdat

                  3 artiklan a–l alakohta

                  4 artikla

                  4 artikla

                  5 artiklan 1 kohta

                  —

                  5 artiklan 2 kohta

                  5 artikla

                  —

                  6 artikla

                  —

                  7 artikla

                  6 artikla

                  8 artikla

                  Liite

                  Liite I

                  —

                  Liite II

                  —

                  Liite III


Avis juridique important

|

32002L0034

Kahdeskymmeneskuudes komission direktiivi 2002/34/EY, annettu 15 päivänä huhtikuuta 2002, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III ja VII mukauttamisesta tekniikan kehitykseen (ETA:n kannalta merkityksellinen teksti)

Virallinen lehti nro L 102 , 18/04/2002 s. 0019 - 0031

Kahdeskymmeneskuudes komission direktiivi 2002/34/EY,annettu 15 päivänä huhtikuuta 2002,kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III ja VII mukauttamisesta tekniikan kehitykseen(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna komission direktiivillä 2000/41/EY(2), ja erityisesti sen 8 artiklan 2 kohdan,on kuullut kosmetiikan ja kuluttajille tarkoitettujen muiden tuotteiden kuin elintarvikkeiden tiedekomiteaa (SCCNFP),sekä katsoo seuraavaa:(1) Liitteessä II olevassa 293 kohdassa mainitaan myös radioaktiiviset aineet kosmeettisissa valmisteissa kielletyiksi aineiksi. Kohdan 293 alaviitteessä 1 sallitaan kuitenkin siinä mainituissa olosuhteissa sellaisten radioaktiivisten aineiden käyttö, jotka ovat luonnostaan radioaktiivisia tai joiden radioaktiivisuus aiheutuu ympäristön keinotekoisesta saastumisesta, viittaamalla perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 2 päivänä helmikuuta 1959 annettuihin direktiiveihin(3). Kyseiset direktiivit on kumottu neuvoston direktiivillä 96/29/Euratom(4), jonka 6 artiklan 5 kohdassa säädetään, että jäsenvaltiot eivät saa sallia radioaktiivisten aineiden tarkoituksellista lisäämistä kosmeettisiin valmisteisiin tuotannon yhteydessä eivätkä kyseisten tuotteiden tuontia tai vientiä. Direktiivissä 96/29/Euratom vahvistetaan myös siinä sovellettava radioaktiivisten aineiden määritelmä. Näin ollen liitteessä II oleva 293 kohta olisi muutettava.(2) Kansainvälisen hajusteliiton (International Fragrance Association, IFRA) hyvän menettelytavan sääntöjen mukaisesti SCCNFP on laatinut luettelon 36 aineesta, joita ei saa käyttää kosmeettisten valmisteiden hajusteyhdisteissä. Näistä 36 hajusteiden ainesosasta seitsemän mainitaan jo liitteessä II ja yksi mainitaan liitteessä III olevassa 1 osassa viitenumerolla 46 (6-metyylikumariini), mikä jo rajoittaa sen käytön suuhygieniatuotteisiin. Näin ollen jäljellä olevat 28 hajusteiden ainesosaa olisi lisättävä liitteessä II olevaan luetteloon. SCCNFP on arvioinut näiden tuotteiden turvallisuuden vain silloin, kun niitä käytetään hajusteiden ainesosina. Niiden käyttöä tähän tarkoitukseen on näin ollen säänneltävä. SCCNFP arvioi parhaillaan näiden tuotteiden turvallisuutta muissa käyttötarkoituksissa.(3) SCCNFP:n suosituksen mukaan metyylieugenolia ei pitäisi tarkoituksella käyttää kosmeettisena ainesosana. Metyylieugenoli (Methyleugenol) olisi tämän vuoksi sisällytettävä liitteeseen II. Koska metyylieugenolia esiintyy kosmeettisten valmisteiden ainesosina käytettävissä haihtuvissa öljyissä luonnostaan, SCCNFP on asettanut kosmeettisissa valmisteissa olevalle metyylieugenolille tietyt enimmäispitoisuudet.(4) Litiumhydroksidin ja kalsiumhydroksidin käyttöä olisi SCCNFP:n suosituksen mukaan rajoitettava niiden tietojen perusteella, jotka koskevat kyseisten aineiden käyttöä kosmeettisissa valmisteissa, ja aineiden turvallisuuden arvioinnin perusteella. Näin ollen liitteessä III olevan 1 osan kohdat 15b ja 15c olisi muutettava.(5) SCCNFP suosittelee toksikologisen arvion perusteella, että akryyliamidin jäämien enimmäispitoisuutta valmiissa valmisteessa on rajoitettava. Polyakryyliamidi (Polyacrylamide) olisi siis lisättävä liitteessä III olevaan 1 osaan.(6) SCCNFP on tehnyt toksikologisen arvion 61 hiusväristä, mukaan luettuina suositukset niiden käyttöalueista, enimmäispitoisuuksista ja erityisistä varoituksista. Yksi hiusväri on jo mainittu liitteessä III olevassa 1 osassa viitenumerolla 16, jota on näin ollen muutettava. Tiettyjen hiusvärien turvallisuudesta tarvitaan vielä lisätietoja etenkin, jotta voitaisiin SCCNFP:n suosituksen mukaisesti tutkia kestohiusvärien pitkään jatkuneen säännöllisen käytön ja virtsarakon syövän lisääntyneen riskin välistä mahdollista yhteyttä. Näin ollen jäljellä olevat 60 hiusväriä olisi lisättävä liitteessä III olevaan 2 osaan. Liitteessä III olevan 1 osan 8 kohta kattaa ryhmän fenyleenidiamiinin johdannaisia, joita käytetään hiusväreinä. Jotta luettelossa ei mainittaisi samoja aineita kahteen kertaan, b sarakkeen tekstiä olisi muutettava poistamalla siitä muualla liitteessä III luetellut johdannaiset.(7) SCCNFP:n suosituksen mukaan myskiksyleeniä (Musk xylene) voi käyttää turvallisesti kosmeettisissa valmisteissa, lukuun ottamatta suuhygieniavalmisteita, enintään noin 10 ug/kg/vuorokausi (teoreettinen absorboitunut annos). Myskiksyleeni olisi siis sisällytettävä liitteessä III olevaan 2 osaan siihen asti, kunnes tämän aineen riskit on arvioitu olemassa olevien aineiden riskien arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(5) mukaisesti.(8) SCCNFP:n suosituksen mukaan myskiketonia (Musk ketone) voi käyttää turvallisesti kosmeettisissa valmisteissa, lukuun ottamatta suuhygieniavalmisteita, enintään noin 14 ug/kg/vuorokausi (teoreettinen absorboitunut annos). Myskiketoni olisi siis sisällytettävä liitteessä III olevaan 2 osaan siihen asti, kunnes tämän aineen riskit on arvioitu neuvoston asetuksen (ETY) N:o 793/93 mukaisesti.(9) SCCNFP on todennut lausunnossaan, että UV-suodatinta dimetyykodietyylibentsaalimalonaatti (Dimethicodiethylbenzalmalonate) voidaan käyttää turvallisesti kosmeettisissa valmisteissa tietyin rajoituksin. Dimetyykodietyylibentsaalimalonaatti olisi siis lisättävä liitteessä VII olevaan 1 osaan.(10) SCCNFP on todennut lausunnossaan, että titaanidioksidia (Titanium dioxide) voidaan käyttää turvallisesti UV-suodattimena kosmeettisissa valmisteissa tietyin rajoituksin. Titaanidioksidi olisi siis lisättävä liitteessä VII olevaan 1 osaan.(11) Tässä direktiivissä säädetyt toimenpiteet ovat kosmetiikka-alan kauppaa koskevien teknisten esteiden poistamiseksi tarkoitettujen direktiivien tekniseen kehitykseen mukauttamista käsittelevän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivi 76/768/ETY tämän direktiivin liitteen mukaisesti.2 artiklaJäsenvaltioiden on toteutettava tarvittavat toimenpiteet sen varmistamiseksi, että direktiivin 76/768/ETY liitteissä II, III ja VII, sellaisina kuin ne on esitetty tämän direktiivin liitteessä, mainittuja aineita sisältävät kosmeettiset valmisteet, jotka toimitetaan lopulliselle kuluttajalle 15 päivän huhtikuuta 2004 jälkeen, ovat tämän direktiivin säännösten mukaiset.3 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 15 päivänä huhtikuuta 2003. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.4 artiklaTämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.5 artiklaTämä direktiivi on osoitettu kaikille jäsenvaltioille.Tehty Brysselissä 15 päivänä huhtikuuta 2002.Komission puolestaErkki LiikanenKomission jäsen(1) EYVL L 262, 27.9.1976, s. 169.(2) EYVL L 145, 20.6.2000, s. 25.(3) EYVL 11, 20.2.1959, s. 221/59.(4) EYVL L 159, 29.6.1996, s. 1.(5) EYVL L 84, 5.4.1993, s. 1.LIITEMuutetaan direktiivin 76/768/ETY liitteet II, III ja VII seuraavasti:1. Liite IIi) Korvataan viitenumero 293 ja vastaava alaviite 1 seuraavasti: "293. Radioaktiiviset aineet, sellaisina kuin ne määritellään perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta annetussa neuvoston direktiivissä 96/29/Euratom(1)."ii) Lisätään viitenumerot 423-451 seuraavasti: "423. Isohirvenjuuriöljy (Inula helenium) (CAS-nro 97676-35-2), kun sitä käytetään hajusteen ainesosana.424. Bentsyylisyanidi (CAS-nro 140-29-4), kun sitä käytetään hajusteen ainesosana.425. Syklaamialkoholi (CAS-nro 4756-19-8), kun sitä käytetään hajusteen ainesosana.426. Dietyylimaleaatti (CAS-nro 141-05-9), kun sitä käytetään hajusteen ainesosana.427. Dihydrokumariini (CAS-nro 119-84-6), kun sitä käytetään hajusteen ainesosana.428. 2,4-dihydroksi-3-metyylibentsaldehydi (CAS-nro 6248-20-0), kun sitä käytetään hajusteen ainesosana.429. 3,7-dimetyyli-2-okten-1-oli (6,-dihydrogeranioli) (CAS-nro 40607-48-5), kun sitä käytetään hajusteen ainesosana.430. 4,6-dimetyyli-8-tert-butyylikumariini (CAS-nro 17874-34-9), kun sitä käytetään hajusteen ainesosana.431. Dimetyylisitrakonaatti (CAS-nro 617-54-9), kun sitä käytetään hajusteen ainesosana.432. 7,11-dimetyyli-4,6,10-dodekatrien-3-oni (CAS-nro 26651-96-7), kun sitä käytetään hajusteen ainesosana.433. 6,10-dimetyyli-3,5,9-undekatrien-2-oni (CAS-nro 141-10-6), kun sitä käytetään hajusteen ainesosana.434. Difenyyliamiini (CAS-nro 122-39-4), kun sitä käytetään hajusteen ainesosana.435. Etyyliakrylaatti (CAS-nro 140-88-5), kun sitä käytetään hajusteen ainesosana.436. Viikunanlehdet, nestemäinen komponentti (Ficus carica) (CAS-nro 68916-52-9), kun sitä käytetään hajusteen ainesosana.437. trans-2-heptenaali (CAS-nro 18829-55-5), kun sitä käytetään hajusteen ainesosana.438. trans-2-heksenaalidietyyliasetaali (CAS-nro 67746-30-9), kun sitä käytetään hajusteen ainesosana.439. trans-2-heksenaalidimetyyliasetaali (CAS-nro 18318-83-7), kun sitä käytetään hajusteen ainesosana.440. Hydroabietyylialkoholi (CAS-nro 13393-93-6), kun sitä käytetään hajusteen ainesosana.441. 6-isopropyyli-2-dekahydronaftalenoli (CAS-nro 34131-99-2), kun sitä käytetään hajusteen ainesosana.442. 7-metoksikumariini (CAS-nro 531-59-9), kun sitä käytetään hajusteen ainesosana.443. 4-(4-metoksifenyyli)-3-buten-2-oni (CAS-nro 943-88-4), kun sitä käytetään hajusteen ainesosana.444. 1-(4-metoksifenyyli)-1-penten-3-oni (CAS-nro 104-27-8), kun sitä käytetään hajusteen ainesosana.445. Metyyli-trans-2-butenoaatti (CAS-nro 623-43-8), kun sitä käytetään hajusteen ainesosana.446. 7-metyylikumariini (CAS-nro 2445-83-2), kun sitä käytetään hajusteen ainesosana.447. 5-metyyli-2,3-heksaanidioni (CAS-nro 13706-86-0), kun sitä käytetään hajusteen ainesosana.448. 2-pentyylideenisykloheksanoni (CAS-nro 25677-40-1), kun sitä käytetään hajusteen ainesosana.449. 3,6,10-trimetyyli-3,5,9-undekatrien-2-oni (CAS-nro 1117-41-5), kun sitä käytetään hajusteen ainesosana.450. Verbenaöljy (Lippia citriodora Kunth.) (CAS-nro 8024-12-2), kun sitä käytetään hajusteen ainesosana451. Metyylieugenoli (CAS-nro. 95-15-2) lukuun ottamatta käytetyissä luonnollisissa uutteissa esiintyviä tavanomaisia pitoisuuksia sillä edellytyksellä, että pitoisuus on enintään:a) 0,01 % hienoissa hajustevalmisteissa;b) 0,004 % eau de toilette -tuotteissa;c) 0,002 % hajustevoiteissa;d) 0,001 % valmisteissa, jotka huuhdellaan pois;e) 0,0002 % muissa valmisteissa, joita ei huuhdella pois, ja suuhygieniavalmisteissa".2. Liitteessä III oleva 1 osai) Korvataan viitenumeron 8 sarake b seuraavasti: "m- ja p-fenyleenidiamiinit, niiden N-substituoidut johdannaiset ja suolat; o-fenyleenidiamiinien N-substituoidut johdannaiset(2), lukuun ottamatta muualla tässä liitteessä lueteltuja johdannaisia"ii) Korvataan viitenumerot 15b ja 15c seuraavasti: ""iii) Korvataan viitenumero 16 seuraavasti: >TAULUKON PAIKKA>iv) Lisätään viitenumero 66 seuraavan taulukon mukaisesti: >TAULUKON PAIKKA>3) Liitteessä III oleva 2 osaLisätään viitenumerot 1-62 seuraavan taulukon mukaisesti: >TAULUKON PAIKKA>4) Liitteessä VII oleva 1 osaLisätään viitenumerot 26 ja 27 seuraavan taulukon mukaisesti: >TAULUKON PAIKKA>(1) EYVL L 159, 29.6.1996, s. 1.(2) Näitä aineita saa käyttää yksinään tai yhdessä, mikäli summa, joka saadaan laskemalla yhteen ko. aineiden kosmeettisessa valmisteessa olevat pitoisuudet, kukin ensin jaettuna ko. aineen sallitulla enimmäispitoisuudella, ei ylitä yhtä.(3) Natrium-, kalium- tai litiumhydroksidin pitoisuus ilmaistaan natriumhydroksidin painona. Kun kyseessä on seos, summa ei saa olla suurempi kuin sarakkeessa d annetut raja-arvot.


title: Euroopan parlamentin ja neuvoston direktiivi 2009/58/EY, annettu 13 päivänä heinäkuuta 2009 , pyörillä varustettujen maatalous- ja metsätraktoreiden kytkentälaitteista ja peruutuksesta (kodifioitu toisinto) (ETA:n kannalta merkityksellinen teksti )

text:
               30.7.2009

               FI

               Euroopan unionin virallinen lehti

               L 198/4

      EUROOPAN PARLAMENTIN JA NEUVOSTON DIREKTIIVI 2009/58/EY,
   annettu 13 päivänä heinäkuuta 2009,
   pyörillä varustettujen maatalous- ja metsätraktoreiden kytkentälaitteista ja peruutuksesta
   (kodifioitu toisinto)
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Pyörillä varustettujen maatalous- ja metsätraktoreiden kytkentälaitteita ja peruutusta koskevan jäsenvaltioiden lainsäädännön lähentämisestä 17 päivänä toukokuuta 1979 annettua neuvoston direktiiviä 79/533/ETY (3) on muutettu useita kertoja ja huomattavilta osin (4). Tämän takia mainittu direktiivi olisi selkeyden ja järkeistämisen vuoksi kodifioitava.

               (2)

               Direktiivi 79/533/ETY on eräs pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY, joka on korvattu maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä 26 päivänä toukokuuta 2003 annetulla Euroopan parlamentin ja neuvoston direktiivillä 2003/37/EY (5), säädettyyn EY-tyyppihyväksyntäjärjestelmään kuuluvista erityisdirektiiveistä, ja direktiivissä vahvistetaan maatalous- ja metsätraktoreiden suunnittelua ja rakennetta koskevat tekniset vaatimukset muun muassa kytkentälaitteiden ja peruutuksen osalta. Näiden teknisten vaatimusten tarkoituksena on jäsenvaltioiden lainsäädännön lähentäminen siten, että direktiivissä 2003/37/EY säädettyä EY-tyyppihyväksyntämenettelyä voidaan soveltaa kaikkiin traktorityyppeihin. Sen vuoksi direktiivin 2003/37/EY maatalous- tai metsätraktoreita, niiden perävaunuja ja vedettäviä vaihdettavissa olevia koneita ja näihin ajoneuvoihin tarkoitettuja järjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin.

               (3)

               Tämä direktiivi ei saa vaikuttaa jäsenvaltioiden velvollisuuteen noudattaa liitteessä III olevassa B osassa olevia määräaikoja, joiden kuluessa niiden on saatettava siinä mainitut direktiivit osaksi kansallista lainsäädäntöä ja sovellettava niitä,

         OVAT ANTANEET TÄMÄN DIREKTIIVIN:
   1 artikla
   1.   Tässä direktiivissä ’maatalous- ja metsätraktorilla’ tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.
   2.   Tätä direktiiviä sovelletaan ainoastaan 1 kohdassa määriteltyihin traktoreihin, joissa on ilmarenkaat ja joiden suurin rakenteellinen nopeus on 6–40 km/h.
   2 artikla
   1.   Jäsenvaltiot eivät saa evätä traktorilta EY-tyyppihyväksyntää tai direktiivin 2003/37/EY 2 artiklan u alakohdassa tarkoitettua asiakirjaa tai kansallista tyyppihyväksyntää kytkentälaitteisiin tai peruutukseen liittyvistä syistä, jos kytkentälaitteet tai peruutus täyttävät liitteissä I ja II vahvistetut vaatimukset.
   2.   Jäsenvaltiot eivät saa antaa traktorityypille direktiivin 2003/37/EY 2 artiklan u alakohdassa tarkoitettua asiakirjaa, jos traktorityyppi ei ole tämän direktiivin vaatimusten mukainen.
   Jäsenvaltiot saavat evätä traktorityypiltä kansallisen tyyppihyväksynnän, jos traktorityyppi ei ole tämän direktiivin vaatimusten mukainen.
   3 artikla
   Jäsenvaltiot eivät saa evätä traktoreiden rekisteröintiä eivätkä kieltää niiden myyntiä, ensimmäistä käyttöönottoa tai käyttöä kytkentälaitteisiin tai peruutukseen liittyvistä syistä, jos kytkentälaitteet ja peruutus täyttävät liitteissä I ja II vahvistetut vaatimukset.
   4 artikla
   Tarvittavat muutokset liitteiden I ja II säännösten mukauttamiseksi tekniikan kehitykseen hyväksytään direktiivin 2003/37/EY 20 artiklan 3 kohdassa tarkoitettua menettelyä noudattaen.
   5 artikla
   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   6 artikla
   Kumotaan direktiivi 79/533/ETY, sellaisena kuin se on muutettuna liitteessä III olevassa A osassa mainituilla direktiiveillä, sanotun kuitenkaan vaikuttamatta jäsenvaltioiden velvollisuuteen noudattaa liitteessä III olevassa B osassa olevia määräaikoja, joiden kuluessa niiden on saatettava siinä mainitut direktiivit osaksi kansallista lainsäädäntöä ja sovellettava niitä.
   Viittauksia kumottuun direktiiviin pidetään viittauksina tähän direktiiviin liitteessä IV olevan vastaavuustaulukon mukaisesti.
   7 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2010.
   8 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä heinäkuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         E. ERLANDSSON

      (1)  EUVL C 10, 15.1.2008, s. 21.

      (2)  Euroopan parlamentin lausunto, annettu 11. joulukuuta 2007 (EUVL C 323 E, 18.12.2008, s. 57), ja neuvoston päätös, tehty 22. kesäkuuta 2009.

      (3)  EYVL L 145, 13.6.1979, s. 20.

      (4)  Katso liitteessä III oleva A osa.

      (5)  EUVL L 171, 9.7.2003, s. 1.

      LIITE I

         KYTKENTÄLAITE

      1.   Määrä

      Kaikissa traktoreissa on oltava erityinen laite, johon on pystyttävä liittämään hinausta varten vetokoukku tai hinausköysi.
      2.   Sijainti

      Laite on asennettava traktorin etuosaan, joka on varustettava liitäntätapilla.
      3.   Malli

      Laitteen on oltava jarruhankotyyppinen. Aukon lukitustapa keskustan tasolla on oltava 60 mm + 0,5/- 1,5 mm, ja jarruhangon syvyyden tapin keskustasta mitattuna on oltava 62 ± 0,5 mm.
      Liitäntätapin halkaisijan on oltava 30 + 1,5 mm ja se on asennettava laitteeseen, joka estää sitä irtoamasta pesästään käytön aikana. Kiinnityslaite ei saa olla irrotettavissa.
      Edellä tarkoitettua + 1,5 mm:n mittapoikkeamaa ei voida pitää valmistuspoikkeamana, vaan erityyppisten tappien nimellismittojen sallittuna vaihteluna.

      LIITE II

         PERUUTUS

      Kaikki traktorit on varustettava peruutuksen mahdollistavalla laitteella, jota voidaan käyttää ohjauspaikasta käsin.

      LIITE III

         A   osa

         Kumottu direktiivi ja luettelo sen myöhemmistä muutoksista

      (6 artiklassa tarkoitettu)

                  Neuvoston direktiivi 79/533/ETY
                  (EYVL L 145, 13.6.1979, s. 20)

                  Neuvoston direktiivi 82/890/ETY
                  (EYVL L 378, 31.12.1982, s. 45)

                  Vain siltä osin kuin on kyse 1 artiklan 1 kohdassa direktiiviin 79/533/ETY tehdyistä viittauksista

                  Euroopan parlamentin ja neuvoston direktiivi 97/54/EY
                  (EYVL L 277, 10.10.1997, s. 24)

                  Vain siltä osin kuin on kyse 1 artiklan ensimmäisessä luetelmakohdassa direktiiviin 79/533/ETY tehdyistä viittauksista

                  Komission direktiivi 1999/58/EY
                  (EYVL L 148, 15.6.1999, s. 37)

         B   osa

         Osaksi kansallista lainsäädäntöä saattamista ja soveltamista koskevat määräajat

      (6 artiklassa tarkoitettu)

                  Direktiivi

                  Määräpäivä, joka koskee saattamista osaksi kansallista lainsäädäntöä

                  Soveltamispäivä

                  79/533/ETY

                  21 päivä marraskuuta 1980

                  —

                  82/890/ETY

                  21 päivä kesäkuuta 1984

                  —

                  97/54/EY

                  22 päivä syyskuuta 1998

                  23 päivä syyskuuta 1998

                  1999/58/EY

                  30 päivä kesäkuuta 2000 (1)

                  —

         (1)  Direktiivin 1999/58/EY 2 artiklan mukaisesti:

         ”1.   Jäsenvaltiot eivät saa 1 päivästä heinäkuuta 2000:

                     —

                     evätä traktorityypiltä EY-tyyppihyväksyntää, direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa tai kansallista tyyppihyväksyntää, taikka

                     —

                     kieltää traktoreiden ensimmäistä käyttöönottoa,

               jos kyseiset traktorit ovat direktiivin 79/533/ETY, sellaisena kuin se on muutettuna tällä direktiivillä, vaatimusten mukaiset.
         2.   Jäsenvaltiot 1 päivästä tammikuuta 2001:

                     —

                     eivät enää saa antaa traktorityypille direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa, jos traktorityyppi ei ole direktiivin 79/533/ETY, sellaisena kuin se on muutettuna tällä direktiivillä, vaatimusten mukainen,

                     —

                     saavat evätä traktorityypiltä kansallisen tyyppihyväksynnän, jos traktorityyppi ei ole direktiivin 79/533/ETY, sellaisena kuin se on muutettuna tällä direktiivillä, vaatimusten mukainen.”

      LIITE IV

         VASTAAVUUSTAULUKKO

                  Direktiivi 79/533/ETY

                  Direktiivi 1999/58/EY

                  Tämä direktiivi

                  1 artikla

                  1 artikla

                  2 artikla

                  2 artikla

                  3 artikla

                  3 artikla

                  4 artikla

                  4 artikla

                  5 artiklan 1 kohta

                  —

                  5 artiklan 2 kohta

                  5 artikla

                  —

                  6 ja 7 artikla

                  6 artikla

                  8 artikla

                  Liite I

                  Liite I

                  Liite II

                  Liite II

                  —

                  Liite III

                  —

                  Liite IV


title: Euroopan parlamentin ja neuvoston direktiivi 2009/59/EY, annettu 13 päivänä heinäkuuta 2009 , pyörillä varustettujen maatalous- ja metsätraktoreiden taustapeileistä (kodifioitu toisinto) (ETA:n kannalta merkityksellinen teksti )

text:
               30.7.2009

               FI

               Euroopan unionin virallinen lehti

               L 198/9

      EUROOPAN PARLAMENTIN JA NEUVOSTON DIREKTIIVI 2009/59/EY,
   annettu 13 päivänä heinäkuuta 2009,
   pyörillä varustettujen maatalous- ja metsätraktoreiden taustapeileistä
   (kodifioitu toisinto)
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Pyörillä varustettujen maatalous- ja metsätraktoreiden taustapeilejä koskevan jäsenvaltioiden lainsäädännön lähentämisestä 25 päivänä kesäkuuta 1974 annettua direktiiviä 74/346/ETY (3) on muutettu useita kertoja ja huomattavilta osin (4). Sen vuoksi mainittu direktiivi olisi selkeyden ja järkeistämisen takia kodifioitava.

               (2)

               Direktiivi 74/346/ETY on yksi pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY, joka on korvattu maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä 26 päivänä toukokuuta 2003 annetulla Euroopan parlamentin ja neuvoston direktiivillä 2003/37/EY (5), säädettyyn EY-tyyppihyväksyntä-järjestelmään kuuluvista erityisdirektiiveistä, ja siinä vahvistetaan maatalous- ja metsätraktoreiden suunnittelua ja rakennetta koskevat tekniset vaatimukset taustapeilien osalta. Näiden teknisten vaatimusten tarkoituksena on jäsenvaltioiden lainsäädännön lähentäminen siten, että direktiivissä 2003/37/EY säädettyä EY-tyyppihyväksyntä-menettelyä voidaan soveltaa kaikkiin traktorityyppeihin. Sen vuoksi direktiivin 2003/37/EY maatalous- tai metsätraktoreita, niiden perävaunuja ja vedettäviä vaihdettavissa olevia koneita ja näihin ajoneuvoihin tarkoitettuja järjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin.

               (3)

               Tämä direktiivi ei vaikuta liitteessä II olevassa B osassa mainittuihin jäsenvaltioita velvoittaviin määräaikoihin, joiden kuluessa jäsenvaltioiden on saatettava direktiivit osaksi kansallista lainsäädäntöä ja sovellettava niitä,

         OVAT ANTANEET TÄMÄN DIREKTIIVIN:
   1 artikla
   1.   ’Traktorilla’ (maatalous- tai metsätraktori) tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.
   2.   Tätä direktiiviä sovelletaan ainoastaan 1 kohdassa määriteltyihin traktoreihin, joissa on ilmarenkaat ja jotka on suunniteltu niin, että niiden suurin nopeus on 6–40 km/h.
   2 artikla
   1.   Jäsenvaltiot eivät saa evätä traktorilta EY-tyyppihyväksyntää tai direktiivin 2003/37/EY 2 artiklan u alakohdassa tarkoitettua asiakirjaa tai kansallista tyyppihyväksyntää taustapeileihin liittyvistä syistä, jos taustapeilit täyttävät liitteessä I esitetyt vaatimukset.
   2.   Jäsenvaltiot eivät saa myöntää traktorityypille direktiivin 2003/37/EY 2 artiklan u alakohdassa tarkoitettua asiakirjaa, jos kyseinen traktorityyppi ei ole tämän direktiivin vaatimusten mukainen.
   Jäsenvaltiot saavat evätä traktorityypiltä kansallisen tyyppihyväksynnän, jos kyseinen traktorityyppi ei ole tämän direktiivin vaatimusten mukainen.
   3 artikla
   Jäsenvaltio ei saa evätä traktorin rekisteröintiä eikä kieltää sen myyntiä, käyttöönottoa tai käyttöä taustapeileihin liittyvistä syistä, jos taustapeilit täyttävät liitteessä I esitetyt vaatimukset.
   4 artikla
   Tarvittavat muutokset liitteen I vaatimusten mukauttamiseksi tekniikan kehitykseen annetaan direktiivin 2003/37/EY 20 artiklan 3 kohdassa tarkoitettua menettelyä noudattaen.
   5 artikla
   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   6 artikla
   Kumotaan direktiivi 74/346/ETY, sellaisena kuin se on muutettuna liitteessä II olevassa A osassa luetelluilla direktiiveillä, sanotun kuitenkaan vaikuttamatta jäsenvaltioiden velvollisuuteen noudattaa liitteessä II olevassa B osassa mainittuja määräaikoja, joiden kuluessa niiden on saatettava mainitut direktiivit osaksi kansallista lainsäädäntöä ja sovellettava niitä.
   Viittauksia kumottuun direktiiviin pidetään viittauksina tähän direktiiviin liitteessä III olevan vastaavuustaulukon mukaisesti.
   7 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2010.
   8 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä heinäkuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         E. ERLANDSSON

      (1)  EUVL C 256, 27.10.2007, s. 31.

      (2)  Euroopan parlamentin lausunto, annettu 25. syyskuuta 2007 (EUVL C 219 E, 28.8.2008, s. 67), ja neuvoston päätös, tehty 22. kesäkuuta 2009.

      (3)  EYVL L 191, 15.7.1974, s. 1.

      (4)  Katso liitteessä II oleva A osa.

      (5)  EUVL L 171, 9.7.2003, s. 1.

      LIITE I
      1.   MÄÄRITELMÄT

                  1.1

                  ’Taustapeilillä’ tarkoitetaan laitetta, jonka tarkoituksena on varmistaa, jäljempänä 2.5 kohdassa geometrisesti määritellyllä näkyvyysalueella, taaksepäin selvä näkyvyys, jota traktorin erikoisosat tai traktorissa olijat eivät kohtuuttomasti peitä. Peilejä ja lisätaustapeilejä, jotka on suunniteltu työvälineiden valvontaan pellolla työskentelyn aikana, ei ole välttämättä tyyppihyväksyttävä, mutta ne on asennettava 2.3.3–2.3.5 kohdan asennusvaatimusten mukaisesti.

                  1.2

                  ’Sisäpuolisella taustapeilillä’ tarkoitetaan 1.1 kohdassa määriteltyä laitetta ohjaamon tai traktorin rungon sisään asennettuna.

                  1.3

                  ’Ulkopuolisella taustapeilillä’ tarkoitetaan 1.1 kohdassa määriteltyä laitetta minne tahansa traktorin ulkopintaan asennettuna.

                  1.4

                  ’Taustapeililuokalla’ tarkoitetaan kaikkia taustapeilejä, joilla on yksi tai useampia yhteisiä ominaisuuksia tai toimintoja. Sisäpuoliset taustapeilit luokitellaan kuuluviksi luokkaan I ja ulkopuoliset taustapeilit luokkaan II.

            2.   ASENNUSTA KOSKEVAT VAATIMUKSET
      2.1   Yleistä

                  2.1.1

                  Traktoreihin voidaan asentaa vain sellaisia luokkiin I ja II kuuluvia taustapeilejä, joissa on epäsuoran näkymän tarjoavien laitteiden ja tällaisilla laitteilla varustettujen ajoneuvojen tyyppihyväksyntää koskevan jäsenvaltioiden lainsäädännön lähentämisestä, direktiivin 70/156/ETY muuttamisesta ja direktiivin 71/127/ETY kumoamisesta 10 päivänä marraskuuta 2003 annetussa Euroopan parlamentin ja neuvoston direktiivissä 2003/97/EY (1) säädetty EY-tyyppihyväksyntämerkki.

                  2.1.2

                  Taustapeilit on kiinnitettävä siten, että ne pysyvät asennossaan tavanomaisissa ajo-olosuhteissa.

            2.2   Lukumäärä

      Jäsenvaltioissa, joissa on oikeanpuoleinen liikenne, kaikissa traktoreissa on oltava vähintään yksi traktorin vasemmalle puolelle asennettu ulkopuolinen taustapeili ja jäsenvaltioissa, joissa on vasemmanpuoleinen liikenne, vähintään yksi traktorin oikealle puolelle asennettu ulkopuolinen taustapeili.
      2.3   Sijainti

                  2.3.1

                  Ulkopuolinen taustapeili on sijoitettava siten, että kuljettaja ollessaan tavanomaisessa ohjausasennossa istuimellaan näkee selvästi 2.5 kohdassa määritellyn osan tietä.

                  2.3.2

                  Ulkopuolisen taustapeilin on oltava nähtävissä tuulilasinpyyhkimien pyyhkimän tuulilasin osan tai sivuikkunoiden läpi, jos traktorissa on sivuikkunat.

                  2.3.3

                  Taustapeili ei saa ulottua traktorin tai traktori-perävaunu-yhdistelmän korin ulkomittojen ylitse huomattavasti enemmän kuin on välttämätöntä 2.5 kohdassa säädettyjen näkyvyysalueiden saavuttamiseksi.

                  2.3.4

                  Jos ulkopuolisen taustapeilin alareuna on alle 2 metrin korkeudella maasta traktorin ollessa kuormattuna, taustapeili saa ulottua enintään 0,20 metrin etäisyydelle traktorin tai traktori-perävaunu-yhdistelmän ilman taustapeilejä mitatusta suurimmasta leveydestä.

                  2.3.5

                  Taustapeilit voivat 2.3.3 ja 2.3.4 kohdan vaatimuksia noudattaen ulottua traktorin suurimman sallitun leveyden ylitse.

            2.4   Säätö

                  2.4.1

                  Sisäpuolisen taustapeilin on oltava sellainen, että kuljettaja voi säätää sitä ajoasennostaan käsin.

                  2.4.2

                  Kuljettajan on pystyttävä säätämään ulkopuolista taustapeiliä ohjauspaikalta poistumatta. Peili on kuitenkin voitava lukita asentoonsa ulkoa käsin.

                  2.4.3

                  Edellä olevan 2.4.2 kohdan vaatimukset eivät koske ulkopuolisia taustapeilejä, jotka paikaltaan siirryttyään palautuvat automaattisesti alkuperäiseen asentoonsa tai voidaan saattaa alkuperäiseen asentoonsa työkaluja käyttämättä.

            2.5   Näkyvyysalue

      2.5.1   Jäsenvaltiot, joissa on oikeanpuoleinen liikenne
      Vasemman ulkopuolisen taustapeilin näkyvyysalueen on oltava sellainen, että kuljettaja näkee takana ainakin horisonttiin ulottuvan sen tasaisen tien osan, joka on kohtisuoran pitkittäisen keskitason suuntaisen tason vasemmalla puolella ja joka kulkee traktorin tai traktori-perävaunu-yhdistelmän suurimman leveyden vasemmanpuoleisimman kohdan kautta.
      2.5.2   Jäsenvaltiot, joissa on vasemmanpuoleinen liikenne
      Oikean ulkopuolisen taustapeilin näkyvyysalueen on oltava sellainen, että kuljettaja näkee takana ainakin horisonttiin ulottuvan sen tasaisen osan tietä, joka on kohtisuoran pitkittäisen keskitason suuntaisen tason oikealla puolella ja joka kulkee traktorin tai traktori-perävaunu-yhdistelmän suurimman leveyden oikeanpuoleisimman kohdan kautta.

         (1)  EUVL L 25, 29.1.2004, s. 1.

      LIITE II
      A   OSA

         Kumottu direktiivi ja luettelo sen muutoksista

         (6 artiklassa tarkoitetut)

                  Neuvoston direktiivi 74/346/ETY
                  (EYVL L 191, 15.7.1974, s. 1)

                  Neuvoston direktiivi 82/890/ETY
                  (EYVL L 378, 31.12.1982, s. 45)

                  Ainoastaan 1 artiklan 1 kohdassa direktiiviin 74/346/ETY tehtyjen viittausten osalta

                  Euroopan parlamentin ja neuvoston direktiivi 97/54/EY
                  (EYVL L 277, 10.10.1997, s. 24)

                  Ainoastaan 1 artiklan ensimmäisessä luetelmakohdassa direktiiviin 74/346/ETY tehtyjen viittausten osalta

                  Komission direktiivi 98/40/EY
                  (EYVL L 171, 17.6.1998, s. 28)

            B   OSA

         Määräajat kansallisen lainsäädännön osaksi saattamiselle ja soveltamiselle

         (6 artiklassa tarkoitetut)

                  Direktiivi

                  Määräaika kansallisen lainsäädännön osaksi saattamiselle

                  Soveltamispäivä

                  74/346/ETY

                  2 päivä tammikuuta 1976

                  —

                  82/890/ETY

                  22 päivä kesäkuuta 1984

                  —

                  97/54/EY

                  22 päivä syyskuuta 1998

                  23 päivä syyskuuta 1998

                  98/40/EY

                  30 päivä huhtikuuta 1999 (1)

                  —

         (1)  Direktiivin 98/40/EY 2 artiklan mukaisesti:

         ”1.   Alkaen 1 päivästä toukokuuta 1999 jäsenvaltiot eivät saa:

                     —

                     evätä traktorityypiltä EY-tyyppihyväksyntää, direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa tai kansallista tyyppihyväksyntää eivätkä

                     —

                     kieltää traktoreiden ensimmäistä käyttöönottoa, jos kyseiset traktorit ovat direktiivin 74/346/ETY, sellaisena kuin se on muutettuna tällä direktiivillä, vaatimusten mukaiset.

               2.   Alkaen 1 päivästä lokakuuta 1999 jäsenvaltiot:

                     —

                     eivät saa enää myöntää traktorityypille direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa, jos kyseinen traktorityyppi ei ole direktiivin 74/346/ETY, sellaisena kuin se muutettuna tällä direktiivillä, vaatimusten mukainen, ja

                     —

                     saavat evätä traktorityypiltä kansallisen tyyppihyväksynnän, jos kyseinen traktorityyppi ei ole direktiivin 74/346/ETY, sellaisena kuin se on muutettuna tällä direktiivillä, vaatimusten mukainen.”

      LIITE III

         Vastaavuustaulukko

                  Direktiivi 74/346/ETY

                  Direktiivi 98/40/EY

                  Tämä direktiivi

                  1 artikla

                  1 artikla

                  2 artikla

                  2 artikla

                  3 ja 4 artikla

                  3 ja 4 artikla

                  5 artiklan 1 kohta

                  —

                  5 artiklan 2 kohta

                  5 artikla

                  —

                  6 artikla

                  —

                  7 artikla

                  6 artikla

                  8 artikla

                  Liite

                  Liite I

                  —

                  Liite II

                  —

                  Liite III